धोखाधड़ी के आरोप में हरियाणा की मशहूर सिंगर गिरफ्तार, 60 लाख रुपये के फर्जीवाड़े का है आरोप  
सेवानिवृत्त अधिकारी से की थी ठगी
पुलिस ने हरियाणा से किया सिंगर को गिरफ्तार
नोटबंदी के समय का है मामला
दिल्ली पुलिस (Delhi Police) ने सेवानिवृत्त अधिकारी से 60 लाख रुपये की धोखाधड़ी के आरोप में हरियाणा की एक सिंगर को गिरफ्तार किया है. पुलिस (Delhi Police) ने आरोपी महिला सिंगर (Haryana singer) की पहचान शिखा राघव के रूप में की है. पुलिस (Delhi Police) के अनुसार शिखा पर आरोप है कि उसने नोटबंदी के दौरान सेवानिवृत्त अधिकारी से पैसे बदलने के नाम पर 60 लाख रुपये की ठगी की. मामले की जांच कर रहे पुलिस अधिकारी (Delhi Police) के अनुसार आरोपी सिंगर को सिटी कोर्ट ने भी इस मामले में भगोड़ा घोषित किया हुआ है. हरियाणा पुलिस को भी आरोपी सिंगर की लंबे समय से तलाश थी. 
नार्थ दिल्ली पुलिस की डीसीपी नुपुर प्रसाद (Delhi Police) ने बताया कि उनकी टीम को आरोपी सिंगर को लेकर सूचना मिली थी. इसके बाद उनकी टीम ने हरियाणा में बताई गई जगह पर छापेमारी की और उसे गिरफ्तार किया. गिरफ्तारी के बाद आरोपी सिंगर को दिल्ली लाया गया है. उन्होंने बताया कि हालांकि अभी तक आरोपी से ठगी के पैसों की बरामदगी नहीं हो पाई है. पुलिस फिलहाल उससे मामले को लेक पूछताछ कर रही है. नुपुर प्रसाद ने बताया कि शिखा दिल्ली और आसपास के राज्यों में धार्मिक आयोजनों में अपना कार्यक्रम पेश करती थी. इसके अलावा वह कई बार अन्य आयोजन में भी हिस्सा लेती थी. 2016 में शिखा अपने एक दोस्त पवन के साथ उत्तरी दिल्ली में होने वाली रामलीला में शामिल होने आई थी.
इसी दौरान रामलीला के आयोजक (जो सेवानिवृत्त अधिकारी थे) से उसकी बात हुई. शिखा और उसके दोस्त ने पीड़ित अधिकारी को भरोसा दिलाया कि वह नोटबंदी के बाद भी उसके पास जमा 60 लाख रुपये को नए नोट से बदल देंगे. दोनों की बातों में आने के बाद पीड़ित ने उन्हें पैसे दे दिए और उसके बाद वह गायब हो गए. इसके बाद पीड़ित अधिकारी ने कई बार उनसे संपर्क करने की कोशिश की लेकिन वह आरोपियों तक नहीं पहुंच पाए. इसके बाद ही पीड़ित ने आरोपियों के खिलाफ मामला दर्ज कराया. गौरतलब है कि ऐसा ही एक मामला पिछले साल शाहदरा जिले में सामने आया था. जहां फेसबुक पर दोस्ती करने के बाद एक डॉक्टर से 40 लाख रुपये ठगे गए थे. इस मामले में पुलिस ने घटना में शामिल आरोपी महिला समेत कुल तीन लोगों को गिरफ्तार किया था.
पुलिस को आरोपियों के पास से फर्जी पाउंड छापने की मशीन मिले थे. एक वरिष्ठ पुलिस अधिकारी ने बताया था कि पीड़ित युवक ने पिछले साल अक्टूबर में हमें शिकायत दी थी. अपनी शिकायत में आरोपी ने बताया कि कुछ दिन पहले उसकी दोस्ती फेसबुक पर एक महिला से हुई . आरोपी महिला ने बताया था कि वह लंदन में रह रही है. कुछ दिन की बातचीत के बाद महिला ने पीड़ित युवक को बताया था कि वह उससे मिलने नवंबर में भारत आने वाली है. नवंबर में पीड़ित के पास आरोपी महिला ने फोन किया और बताया था कि वह भारत में मुंबई आ चुकी है. लेकिन उसके पास ज्यादा पाउंड होने की वजह से उसे कस्टम अधिकारियों ने रोक लिया है. यहां से बाहर निकलने के लिए उसे कस्टम अधिकारियों को भारतीय रुपयों में पैन्लटी का भुगतान करना होगा. पीड़ित का आरोप था कि इसके बाद महिला ने पीड़ित से अलग-अलग बहाने से 40 लाख रुपये ठग लिए.